
Medgyesegyháza Város Polgármestere

5666 Medgyesegyháza, Kossuth tér 1.

E-mail: medgyes@medgyesegyhaza.hu;
Tel.: 06/68 440-000

előterjesztés
Medgyesegyháza Városi Önkormányzat Képviselő-testületének
2025. szeptember 30. napján tartandó ülésére

Tárgy: Döntés a Medgyesegyházi Energiaközösség Nonprofit Korlátolt Felelősségű Társaság vonatkozásában az önkéntes könyvvizsgáló alkalmazásának elhalasztásáról
Tisztelt Képviselő-testület!
A 2025. július 11-én megtartott képviselő-testületi ülésen döntés született a Medgyesegyházi Energiaközösség Nonprofit Korlátolt Felelősségű Társaság vonatkozásában könyvvizsgáló alkalmazásáról.
A Medgyesegyháza Városi Önkormányzat Képviselő-testülete a 175/2025. (VII.11.) Kt. határozata szerint:

„Medgyesegyháza Városi Önkormányzat, mint a 173/2025.(VII.11.)Kt. határozattal Medgyesegyházi Energiaközösség Nonprofit Korlátolt Felelősségű Társaság cégnévre módosított MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. alapítója, 175/2025. (VII.11.)Kt. határozatával arról döntött, hogy önkéntes alapon könyvvizsgálót kíván alkalmazni a mindenkori éves beszámoló felülvizsgálatára, az ezzel kapcsolatos előterjesztést a 2025. szeptemberi soros ülésén kívánja tárgyalni.”
Előzményként tájékoztatom a T. Képviselő-testületet, hogy a könyvvizsgáló szerződése 2025. május 31. napján lejárt. A könyvvizsgálói tevékenységet eddig Hankó Andrásné (nyilvántartási száma: 005273) látta el, a 2024. üzleti évre vonatkozó záró könyvvizsgálói jelentést elkészítette, feladatát ezzel teljeskörűen ellátta. 
A társaság működésének jelenlegi volumene és a jogszabályi kötelezettségek alapján továbbra sem kötelező könyvvizsgáló alkalmazása. A számvitelről szóló 2000. évi C. törvény 155. § (3) bekezdése értelmében könyvvizsgálatra akkor köteles egy gazdálkodó szervezet, ha az éves (két egymást követő üzleti évben) árbevétele, mérlegfőösszege vagy létszáma meghaladja a törvényben meghatározott határokat, vagy ha jogszabály kifejezetten előírja. A Medgyesegyházi Energiaközösség Nonprofit Kft. esetében ezen feltételek egyike sem áll fenn, így könyvvizsgáló alkalmazása kizárólag önkéntes alapon történhet. Álláspontom szerint továbbra sem indokolt új könyvvizsgáló kinevezése.
Kérem a T. Képviselő-testületet az előterjesztés megtárgyalására, a szükséges döntés meghozatalára. 

HATÁROZATI JAVASLAT 

Medgyesegyháza Városi Önkormányzat, mint a MEDGYESEGYHÁZI TELEPÜLÉSÜZEMELTETÉS Közhasznú Nonprofit Kft. alapítója az önkéntes könyvvizsgáló alkalmazásáról szóló döntést elhalasztja mindaddig, amíg a Kft. nem kezdi meg a társasági szerződésben rögzített cél szerinti működését.

Felelős: Ruck Márton polgármester

Határidő: értelem szerint

Medgyesegyháza, 2025. szeptember 23.

